755/2018

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli bliðar 1. mgr. 95. gr. laga nr. 88/2008, um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, Á-kk-nf H-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 5. október 2018, sem barst réttinum ásamt kærumálsgögnum 8. sama mánaðar. Kærður er úrskurður Héraðsdóms Reykjaness 2. október 2018 í málinu nr. R[…]/2018 þar sem varnaraðila var gert að sæta gæsluvarðhaldi þar til dómur fellur í máli hans, þó eigi lengur en til þriðjudagsins 30. október 2018 klukkan 16. Kæruheimild er í llið 1. mgr. 192. gr. laga nr. 88/2008, um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4 Með vísan til forsendna hins kærða úrskurðar er staðfest sú niðurstaða hans að uppfyllt séu skilyrði bliðar 1. mgr. 95. gr. laga nr. 88/2008 til að úrskurða varnaraðila til þess að sæta gæsluvarðhaldi eins og þar nánar greinir.

5 Ekki verður úrskurðað um kærumálskostnað, sbr. 3. mgr. 237. gr. laga nr. 88/2008.

Úrskurðarorð:

Hinn kærði úrskurður er staðfestur. krefst þess að varnaraðila, X, kt. […], verði gert að sæta gæsluvarðhaldi þar til dómur fellur í máli hans, þó eigi lengur en til þriðjudagsins 30. október 2018, kl. 16:00.

Varnaraðili krefst þess að kröfunni verði hafnað. Þá krefst skipaður verjandi hans hæfilegrar þóknunar sér til handa.

Í greinargerð með kröfunni segir héraðssaksóknari að þann 3. júlí sl. hafi honum borist rannsóknargögn máls er varði fíkniefnalagabrot X og Y. Með ákæru 5. júlí hafi embættið höfðað sakamál á hendur þeim fyrir stórfellt fíkniefnalagabrot, með því að hafa fimmtudaginn 22. mars 2018 í félagi staðið að innflutningi á 696,96 g af kókaíni, sem hafi haft 78% styrkleika, ætluðu til söludreifingar hér á landi í ágóðaskyni. Ákærðu hafi flutt fíkniefnin til landsins sem farþegar með flugi […] frá […] til […]. Tollverðir hafi fundið í fórum ákærða X pakkningu sem hafi geymt 348,59 g af kókaíni og í fórum ákærða Y pakkningu sem geymt hafi 348,37 g af kókaíni. Sé brotið talið varða við 173. gr. a almennra hegningarlaga.

Ákærði hafi við yfirheyrslur sagt að hann hafi fundið pakkann sem hann flutti til landsins á salerni á flugvellinum í […] og ákveðið að flytja hann til landsins, án þess að vita hvaða efni væru í honum eða magn þeirra. Þá hafi hann ekki vitað af innflutningi meðákærða Y.

Málið hafi verið þingfest í Héraðsdómi Reykjaness […], mál nr. S[…]/2018, og þar hafi ákærði neitað sök að því er varðar samverknað. Aðalmeðferð málsins hafi farið fram […] og sé nú beðið dóms í málinu.

Ákærði hafi sætt gæsluvarðhaldi á grundvelli aliðar 1. mgr. 95. gr. sakamálalaga frá 23. – 28. mars sl. en hafi sætt farbanni frá þeim degi. Síðast hafi hann verið úrskurðaður í farbann þann 30. ágúst sl. með úrskurði í máli nr. R[…]/2018 til 15. október nk. Í gærkvöldi, mánudaginn 1. október sl. hafi lögregla í flugstöðvardeild lögreglustjórans á Suðurnesjum haft afskipti af ákærða þar sem hann hafi staðið í biðröð meðal farþega á leið í flug […] til […], en hann hafi átt bókað far með fluginu. Hafi hann verið handtekinn af lögreglu og játað að hafa ætlað að fljúga til […]. Einnig kvaðst hann hafa vitað að honum væri bönnuð för frá Íslandi.

Að mati ákæruvaldsins sé brýnt að tryggja nærveru ákærða á meðan mál hans er til meðferðar fyrir dómstólum. Ákærði hafi orðið uppvís að því að hafa ætlað að fara af landi brott og rjúfa bannið sem honum var gert að sæta með framangreindum úrskurði héraðsdóms. Að mati héraðssaksóknara sé nauðsynlegt að ákærði sæti gæsluvarðhaldi þar sem ekki verður séð að unnt verði að tryggja nærveru hans með hinu vægara úrræði, farbanninu sem hann sætir, en ætla verður í ljósi atvika að veruleg hætta sé á að ákærði reyni að koma sér undan málsókn eða fullnustu refsingar. Ákærði sé erlendur ríkisborgari með takmörkuð tengsl við Ísland en hann eigi fjölskyldu í heimalandi sínu, […].

Með hliðsjón af þessu og þar sem ákærða sé gefið að sök brot sem varðar geti fangelsisrefsingu, sé þess farið á leit að fallist verði á það að ákærða verði gert að sæta gæsluvarðhaldi á grundvelli bliðar 1. mgr. 95. gr. laga um meðferð sakamála.

--

Samkvæmt því sem rakið er að framan verður að fallast á að ákærði sé undir rökstuddum grun um að hafa framið brot sem varðað getur fangelsisrefsingu. Þá er í ljósi þess að ákærði gerði í gær tilraun til að komast úr landi einnig fallist á þau rök að hætta sé á að hann muni reyna að komast úr landi eða leynast, ellegar koma sér með öðrum hætti undan málsókn eða fullnustu refsingar fari hann frjáls ferða sinna. Samkvæmt þessu eru uppfyllt skilyrði bliðar 1. mgr. 95. gr., sbr. 1. mgr. 100. gr. laga nr. 88/2008 um meðferð sakamála til þess að verða við kröfu héraðssaksóknara, eins og nánar greinir í úrskurðarorði.

Ekki eru efni til að ákvarða verjanda þóknun á þessu stigi málsins, enda er málinu ekki lokið, sbr. 1. mgr. 38. gr. laga nr. 88/2008 um meðferð sakamála.

Úrskurð þennan kveður upp I-kk-nf E-kk-nf héraðsdómari.

Ú R S K U R Ð A R O R Ð:

Ákærði, X, kt. […], skal sæta gæsluvarðhaldi þar til dómur fellur í máli hans, þó eigi lengur en til þriðjudagsins 30. október 2018 kl. 16:00. 3